**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

 **POSĖDŽIO PROTOKOLAS**

2019-04-08 Nr. TAR-28

 Posėdis vyksta 2019-04-03. Pradžia 13.30 val.

 Posėdžio pirmininkas – Rimantas Taraškevičius.

 Posėdžio sekretorė – Lietutė Demidova.

 Posėdyje dalyvauja komitetų nariai: Andrej Kugmerov, Artūras Šulcas, Arūnas Barbšys, Nedalyvauja Jurij Šeršniov, Vygantas Vareikis.

 Posėdyje dalyvavusių komiteto narių ir svečių sąrašai (priedai 1, 2) pridedami.

 DARBOTVARKĖ:

 1. Dėl sutikimo perimti valstybės turtą ir jo perdavimo valdyti, naudoti ir disponuoti patikėjimo teise. Pranešėjas E. Simokaitis.

 2. Dėl Klaipėdos miesto savivaldybei priklausančių viešosios įstaigos „Klaipėdos jachtklubas“ dalininko teisių pardavimo. Pranešėjas E. Simokaitis.

 3. Dėl Klaipėdos miesto savivaldybės tarybos 2017 m. liepos 27 d. sprendimo Nr. T2-185 „Dėl Klaipėdos miesto tvarkymo ir švaros taisyklių patvirtinimo“ pakeitimo. Pranešėja R. Jievaitienė.

 4. Dėl likviduotų ir iš juridinių asmenų registro išregistruotų įmonių, mirusių fizinių asmenų skolų už valstybinės žemės nuomą pripažinimo beviltiškomis ir jų nurašymo. Pranešėja K. Petraitienė.

 5. Dėl Klaipėdos miesto savivaldybės tarybos 2019 m. sausio 31 d. sprendimo Nr. T2-18 „Dėl klasių ir mokinių skaičiaus savivaldybės bendrojo ugdymo mokyklose 2019–2020 mokslo metams nustatymo“ pakeitimo. Pranešėja L. Prižgintienė.

 6. Dėl pritarimo Europos jaunimo forumo ir Klaipėdos miesto savivaldybės bendradarbiavimo dėl Europos jaunimo sostinės 2021 m. titulo sutarties projektui. Pranešėja A. Andruškevičiūtė.

 7. Dėl Klaipėdos miesto savivaldybės tarybos 2019 m. kovo 21 d. sprendimo Nr. T2-68 „Dėl Klaipėdos miesto savivaldybės tarybos 2015 m. kovo 26 d. sprendimo Nr. T2-48 „Dėl Pagalbos globėjams (rūpintojams) ir įvaikintojams paslaugos teikimo tvarkos aprašo patvirtinimo“ pakeitimo“ pakeitimo. Pranešėja A. Liesytė.

 8. Dėl Klaipėdos miesto savivaldybės tarybos 2015 m. lapkričio 26 d. sprendimo Nr. T2-306 „Dėl viešosios įstaigos Klaipėdos ekonominės plėtros agentūros teikiamų kūrybinio inkubatoriaus kultūros fabriko paslaugų įkainių patvirtinimo“ pripažinimo netekusiu galios. Pranešėja J. Činauskaitė.

 9. Dėl Klaipėdos miesto savivaldybės tarybos 2013 m. gegužės 30 d. sprendimo Nr. T2-128 „Dėl viešosios įstaigos Klaipėdos turizmo ir kultūros informacijos centro teikiamų kempingo ir kitų paslaugų įkainių“ pripažinimo netekusiu galios. Pranešėja J. Činauskaitė.

 10. Dėl pritarimo dalyvauti tarptautinės programos URBACT III projekte „Gyvos gatvės“ partnerio teisėmis. Pranešėja J. Činauskaitė.

 11. Dėl Klaipėdos miesto savivaldybės visuomenės sveikatos stebėsenos 2017 metų ataskaitos patvirtinimo. Pranešėja R. Perminienė.

 Patvirtinta (už-4).

 1. SVARSTYTA. Sutikimas perimti valstybės turtą ir jo perdavimo valdyti, naudoti ir disponuoti patikėjimo teise.

 Pranešėjas – E. Simokaitis. Primena, kad Klaipėdos miesto savivaldybės taryba 2010 m. vasario 18 d. sprendimu Nr. T2-42 ir 2014 m. gegužės 28 d. sprendimu Nr. T2-121 sutiko savivaldybės nuosavybėn perimti valstybei nuosavybės teise priklausančius nekilnojamojo turto objektus, Klaipėdoje: Vytauto g. 13 bei Danės g. 17-1. E. Simokaitis teigia, kad šiuo metu yra pasikeitę minėtų nekilnojamojo turto objektų valdytojai, tai yra objektus Vytauto g. 13 bei Danės g. 17-1 patikėjimo teise valdo valstybės įmonė Turto bankas. Sako, kad Klaipėdos miesto savivaldybė gavo VĮ Turto banko raštą, kuriuo prašoma pakeisti minėtus Savivaldybės tarybos sprendimus, nurodant, kad NT objektus Vytauto g. 13 bei Danės g. 17-1 patikėjimo teise valdo VĮ Turto bankas. Savivaldybės tarybos sprendimas reikalingas LR Vyriausybės nutarimo projektui rengti.

 NUTARTA. Pritarti pateiktam sprendimo projektui.

 BALSUOTA: už – 3, prieš – 0, susilaiko – 0.

 2. SVARSTYTA. Klaipėdos miesto savivaldybei priklausančių viešosios įstaigos „Klaipėdos jachtklubas“ dalininko teisių pardavimas.

 Pranešėjas – E. Simokaitis. Pažymi, kad siekiama parduoti Klaipėdos miesto savivaldybei (toliau – Savivaldybė) nuosavybės teise priklausančias viešosios įstaigos „Klaipėdos jachtklubas“, į.k. 140851935, buveinė Smiltynės g. 25, Klaipėdoje, dalininko teises viešo aukciono būdu Lietuvos Respublikos Vyriausybės nustatyta tvarka.

 E. Simokaitis teigia, kad atsižvelgiant į tai, kad viešajai įstaigai „Klaipėdos jachtklubas“ nepavesta atlikti viešojo administravimo funkcijų, tai Savivaldybei nuosavybės teise priklausančių šios viešosios įstaigos dalininkų teisių pardavimas leis užtikrinti, kad Savivaldybės turtas būtų valdomas, naudojamas ir juo disponuojama rūpestingai, efektyviai ir racionaliai pagal Lietuvos Respublikos teisės aktų reikalavimus.

 NUTARTA. Pritarti pateiktam sprendimo projektui.

 BALSUOTA: už – 4, prieš – 0, susilaiko – 0.

 3. SVARSTYTA. Klaipėdos miesto savivaldybės tarybos 2017 m. liepos 27 d. sprendimo Nr. T2-185 „Dėl Klaipėdos miesto tvarkymo ir švaros taisyklių patvirtinimo“ pakeitimas.

 Pranešėja – R. Jievaitienė. Sako, kad keičiamos Klaipėdos miesto tvarkymo ir švaros taisykles, siekiant kadmišrių komunalinių atliekų ir antrinių žaliavų surinkimo konteinerių stovėjimo vietas ir aikšteles prižiūrėtų atliekų turėtojai, kaip tai numatyta Klaipėdos miesto savivaldybės komunalinių atliekų tvarkymo taisyklėse.

R. Jievaitienėteigia, kadšvaros ir tvarkos viešose vietose užtikrinimas yra priskirtas savarankiškajai savivaldybių funkcijai, todėl savo veiklos teritorijoje užtikrindama šios savarankiškosios funkcijos vykdymą, savivaldybė privalo nustatyti atitinkamą teisinį režimą bei imtis konkrečių priemonių šiam tikslui pasiekti. Vietos savivaldos įstatymo 18 straipsniu savivaldybės Tarybai priskirta teisė savo priimtus teisės aktus sustabdyti, pakeisti ar panaikinti.

 Sako, kad šiuo metu daugiabučių gyvenamųjų namų gyventojams susiklostė nevienodos sąlygos. Vieni gyventojai gyvena namuose, kuriems priskirtos komunalinių atliekų aikštelės, kitiems namams aikštelės nepriskirtos. Patvirtinus taisyklių pakeitimus būtų suvienodintos sąlygos visų namų gyventojams. Tikimasi švaresnės ir tvarkingesnės aplinkos. Atsiranda didesnė galimybė nustatyti aplinkos teršėją/pažeidėją ir jį drausminti,

 NUTARTA. Pritarti pateiktam sprendimo projektui.

 BALSUOTA: už – 4, prieš – 0, susilaiko – 0.

 4. SVARSTYTA. Likviduotų ir iš juridinių asmenų registro išregistruotų įmonių, mirusių fizinių asmenų skolų už valstybinės žemės nuomą pripažinimas beviltiškomis ir jų nurašymas.

 Pranešėja – K. Petraitienė. Sako, kad sprendimo projekto esmė ir tikslas – pripažinti beviltiškomis valstybinės žemės nuomos mokesčio nepriemokas likviduotų ir iš Juridinių asmenų registro išregistruotų įmonių, mirusių fizinių asmenų ir jas nurašyti iš Klaipėdos miesto savivaldybės administracijos apskaitos.

 NUTARTA. Pritarti pateiktam sprendimo projektui.

 BALSUOTA: už – 4, prieš – 0, susilaiko – 0.

 5. SVARSTYTA. Klaipėdos miesto savivaldybės tarybos 2019 m. sausio 31 d. sprendimo Nr. T2-18 „Dėl klasių ir mokinių skaičiaus savivaldybės bendrojo ugdymo mokyklose 2019–2020 mokslo metams nustatymo“ pakeitimas.

 Pranešėja – L. Prižgintienė. Teigia, kad sprendimo projektas parengtas, siekiant padidinti mokymosi vietų skaičių savivaldybės bendrojo ugdymo mokyklose 2019–2020 mokslo metams Lietuvos Respublikos švietimo, mokslo ir sporto ministro nustatyta tvarka.

Sako, kadsprendimo projekto tikslas – užtikrinti mokyklinio amžiaus vaikų mokymąsi pagal privalomas pradinio ir pagrindinio ugdymo programas. Uždavinys – pakeisti Klaipėdos miesto savivaldybės tarybos 2019 m. sausio 31 d. sprendimą Nr. T2‑18 „Dėl klasių ir mokinių skaičiaus savivaldybės bendrojo ugdymo mokyklose 2019–2020 mokslo metams nustatymo“.

 NUTARTA. Pritarti pateiktam sprendimo projektui.

 BALSUOTA: už – 4, prieš – 0, susilaiko – 0.

 6. SVARSTYTA. Pritarimas Europos jaunimo forumo ir Klaipėdos miesto savivaldybės bendradarbiavimo dėl Europos jaunimo sostinės 2021 m. titulo sutarties projektui.

 Pranešėja – A. Andruškevičiūtė. Šio sprendimo projekto tikslas –pritarti bendradarbiavimo sutarties projektui tarp Europos jaunimo sostinės ir Europos jaunimo forumo dėl Europos jaunimo sostinės 2021 m. titulo. Projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 42 punktu ir atsižvelgiant į Europos jaunimo forumo 2018 m. gruodžio 7 d. ir 2019 m. kovo 13 d. gautus raštus, Klaipėda 2018 m. lapkričio 21 d. tapo nugalėtoja Europos jaunimo sostinės 2021 m. titulo konkurse. Oficialaus titulo suteikimui reikalinga pasirašyti sutartį su Europos jaunimo forumo, kurie organizuoja šį konkursą.

 A. Andruškevičiūtė sako, kad sutartyje numatytas pagrindas, terminai, sutarties objektas, sąlygos, titulo suteikimo privalumai, šalių teisės ir pareigos. Šia sutartimi Klaipėdos miesto savivaldybė įsipareigoja veikti sąžiningai ir bendradarbiauti, siekiant užtikrinti efektyvų Europos jaunimo sostinės 2021 projekto įskaitant Europos jaunimo sostinės 2021 programą, vykdymą ir vyksmą. Taip pat Klaipėdos miestas įsipareigoja bendradarbiaudamas su Forumu, surengti ir organizuoti Forumo įstatyminį susirinkimą Klaipėdos mieste, kuris vyks 2020 m. Klaipėdos miestas įsipareigoja surengti ir suorganizuoti Europos jaunimo sostinės 2023 metų titulo suteikimo ceremoniją Klaipėdoje. Atsižvelgiant į sutarties 20.2 punktą teisiškai galios angliška versija. Sutarties vertimas į lietuvių kalbą yra pridedamas kaip rengiamoji medžiaga.

 Teigia, kad pritarus šiai bendradarbiavimo sutarčiau Klaipėdos miestas oficialiai bus patvirtintas Klaipėda - Europos jaunimo sostinė 2021 m. titulas.

 NUTARTA. Pritarti pateiktam sprendimo projektui.

 BALSUOTA: už – 3, prieš – 0, susilaiko – 1.

 7. SVARSTYTA. Klaipėdos miesto savivaldybės tarybos 2019 m. kovo 21 d. sprendimo Nr. T2-68 „Dėl Klaipėdos miesto savivaldybės tarybos 2015 m. kovo 26 d. sprendimo Nr. T2-48 „Dėl Pagalbos globėjams (rūpintojams) ir įvaikintojams paslaugos teikimo tvarkos aprašo patvirtinimo“ pakeitimo“ pakeitimas.

 Pranešėja – A. Liesytė. Prašo leisti sprendimo projektu ištaisyti techninę klaidą.

 NUTARTA. Pritarti pateiktam sprendimo projektui.

 BALSUOTA: už – 4, prieš – 0, susilaiko – 0.

 8. SVARSTYTA. Klaipėdos miesto savivaldybės tarybos 2015 m. lapkričio 26 d. sprendimo Nr. T2-306 „Dėl viešosios įstaigos Klaipėdos ekonominės plėtros agentūros teikiamų kūrybinio inkubatoriaus kultūros fabriko paslaugų įkainių patvirtinimo“ pripažinimas netekusiu galios.

 Pranešėja – J. Činauskaitė. Šiuo metu galioja Klaipėdos miesto savivaldybės (toliau – Savivaldybė) tarybos 2015 m. lapkričio 26 d. sprendimu Nr. T2-306 „Dėl viešosios įstaigos Klaipėdos ekonominės plėtros agentūros teikiamų Kūrybinio inkubatoriaus Kultūros fabriko paslaugų įkainių patvirtinimo“ patvirtinti KUFA paslaugų įkainiai.

Šio sprendimo projekto tikslas – panaikinti viešosios įstaigos „Klaipėda ID“ (ankstesnis pavadinimas Klaipėdos ekonominės plėtros agentūra) teikiamų kūrybinio inkubatoriaus „Kultūros fabrikas“ (toliau – KUFA) paslaugų įkainius, nes tos paslaugos nėra priskirtinos viešosioms paslaugoms, ir įpareigoti Klaipėdos miesto savivaldybės administraciją papildyti Viešųjų paslaugų, kurias teikia Klaipėdos miesto savivaldybės kontroliuojamos įmonės ir įstaigos, kainų (tarifų) projektų parengimo, pateikimo, svarstymo ir tvirtinimo tvarkos aprašą (toliau – Aprašas), patvirtintą Klaipėdos miesto savivaldybės administracijos direktoriaus 2018 m. sausio 16 d. įsakymu Nr. AD1-123 „Dėl Viešųjų paslaugų, kurias teikia Klaipėdos miesto savivaldybės kontroliuojamos įmonės ir įstaigos, kainų (tarifų) projektų parengimo, pateikimo, svarstymo ir tvirtinimo tvarkos aprašo patvirtinimo“, nuostata dėl kainų (tarifų) nustatymo už Klaipėdos miesto savivaldybės kontroliuojamų įmonių ir įstaigų teikiamas atlygintinas paslaugas, kurios nėra priskirtinos viešosioms paslaugoms, įstatymų nustatyta tvarka.

 NUTARTA. Pritarti pateiktam sprendimo projektui.

 BALSUOTA: už – 4, prieš – 0, susilaiko – 0.

 9. SVARSTYTA. Klaipėdos miesto savivaldybės tarybos 2013 m. gegužės 30 d. sprendimo Nr. T2-128 „Dėl viešosios įstaigos Klaipėdos turizmo ir kultūros informacijos centro teikiamų kempingo ir kitų paslaugų įkainių“ pripažinimas netekusiu galios.

 Pranešėja – J. Činauskaitė. Šiuo metu galioja Klaipėdos miesto savivaldybės (toliau – Savivaldybė) tarybos 2013 m. gegužės 30 d. sprendimu Nr. T2-128 „Dėl viešosios įstaigos Klaipėdos turizmo ir kultūros informacijos centro teikiamų kempingo ir kitų paslaugų įkainių“, kuris buvo pakeistas Klaipėdos miesto savivaldybės tarybos 2014 m. rugsėjo 15 d. sprendimu Nr. T2-231 „Dėl Klaipėdos miesto savivaldybės tarybos 2013 m. gegužės 30 d. sprendimo Nr. T2-128 „Dėl viešosios įstaigos Klaipėdos turizmo ir kultūros informacijos centro teikiamų kempingo ir kitų paslaugų įkainių“ pakeitimo“ patvirtinti viešosios įstaigos Klaipėdos turizmo ir kultūros informacijos centro (toliau – KTIC) paslaugų įkainiai. Šio sprendimo projekto tikslas – panaikinti KTIC teikiamų paslaugų įkainius.

 Klaipėdos miesto savivaldybės tarybai panaikinus KTIC teikiamų paslaugų, kurios nėra priskirtinos viešosioms paslaugoms, įkainius ir jų nustatymo tvarką reglamentavus Apraše: bus galimybė operatyviai taikyti lankstesnes, paklausesnes ir daugiau į rinkos situaciją orientuotus KTIC paslaugų įkainius, kurie leistų užtikrinti KTIC 2018-2020 metų strateginio veiklos plano tikslų tinkamą vykdymą ir efektyvesnius veiklos rezultatus; KTIC subalansuos savo teikiamų paslaugų kainodaros politiką, kuri bus pagrįsta paslaugos savikainos ir rinkos kainos ribomis.

 NUTARTA. Pritarti pateiktam sprendimo projektui.

 BALSUOTA: už – 4, prieš – 0, susilaiko – 0.

 10. SVARSTYTA. Pritarimas dalyvauti tarptautinės programos URBACT III projekte „Gyvos gatvės“ partnerio teisėmis.

 Pranešėja – J. Činauskaitė. Šiuo sprendimo projektu yra siekiama gauti Klaipėdos miesto savivaldybės tarybos pritarimą dalyvauti tarptautinės programos URBACT III projekte „Gyvos gatvės“ (toliau – Projektas) partnerio teisėmis pagal Europos Komisijos patvirtintą Europos regioninės plėtros fondo (ERDF) 2014 – 2020 Europos teritorinio bendradarbiavimo URBACT III veiksmų programą. Projekto paraiškos pateikimo terminas yra iki 2019 m. balandžio 17 d. Projekto vertinimo rezultatai bus skelbiami – 2019 m. birželio 26 d. Projekto įgyvendinimo laikotarpis nuo 2019-09-02 iki 2022-05-31:1 fazė (vystymo) nuo 2019-09-02 iki 2020-03-02 (trukmė 6 mėn.) ; 2 fazė (įgyvendinimo) nuo 2020-05-01 iki 2022-05-31 (25 mėn.).

Projekto pagrindinis partneris – Parmos miestas (Italija).

 Preliminarūs kiti Projekto partneriai – Švedija (Stokholmo miestas), Italija (Romos miestas), Belgija (Antverpeno miestas), Didžioji Britanija (Londono miestas), Graikija (miestas kol kas nežinomas), Portugalija (miestas kol kas nežinomas), Čekija (miestas kol kas nežinomas), Slovėnija (miestas kol kas nežinomas),

 Projekto tikslas – parodyti ekonominę ir socialinę darnaus judumo (mobilumo) naudą miestiečiams. Nemažai yra kalbėta apie ekologinę darnaus judumo, keičiant gyventojų mobilumo įpročius naudą. Tačiau dažnu atveju ši paskata neįtikina ir taikant darnaus judumo priemones susiduriama su gyventojų ir vietos verslininkų pasipriešinimu. Todėl, šiuo Projektu siekiama: kartu su užsienio partneriais atlikti analizę apie ekonominę ir socialinę darnaus judumo naudą ir įvertinti tokių sėkmingų pavyzdžių užsienyje veiksnius; įtraukti vietos bendruomenes, suinteresuotas grupes, verslininkus, politikus į procesą ir sukurti veiksmų planą, kuris padėtų siekti mobilumo įpročių keitimo įgyvendinant darnaus judumo mieste plane numatytus projektus bei padėtų aiškiau iškomunikuoti dažnai nepopuliarių (pvz. lengvųjų automobilių eismo ribojimas) tarybos sprendimų ilgalaikę naudą miestiečiams; įgyvendinti vienos pasirinktos priemonės pilotinį projektą.

 NUTARTA. Pritarti pateiktam sprendimo projektui.

 BALSUOTA: už – 4, prieš – 0, susilaiko – 0.

 11. SVARSTYTA. Klaipėdos miesto savivaldybės visuomenės sveikatos stebėsenos 2017 metų ataskaitos patvirtinimas.

 Pranešėja – R. Perminienė. Klaipėdos miesto savivaldybės visuomenės sveikatos stebėsenos 2017 m. ataskaita parengta vykdant Lietuvos Respublikos visuomenės sveikatos stebėsenos (monitoringo) įstatymo 10 straipsnį ir Bendrųjų savivaldybių visuomenės sveikatos stebėsenos nuostatų, patvirtintų Lietuvos Respublikos sveikatos apsaugos ministro 2003 m. rugpjūčio 11 d. įsakymu Nr. V-488 „Dėl Bendrųjų savivaldybių visuomenės sveikatos stebėsenos nuostatų patvirtinimo“, 6.3 ir 6.4 papunkčius, kurie įpareigoja Savivaldybės administracijos direktorių organizuoti savivaldybės visuomenės sveikatos stebėsenos ataskaitos projekto pristatymą savivaldybės tarybai ir visuomenei bei pateikti Higienos institutui Savivaldybės tarybos patvirtintą savivaldybės visuomenės sveikatos stebėsenos ataskaitą iki kiekvienų metų gegužės 1 d.

 NUTARTA. Pritarti pateiktam sprendimo projektui.

 BALSUOTA: už – 4, prieš – 0, susilaiko – 0.

 Posėdis baigėsi 14.30 val.

Posėdžio pirmininkas Rimantas Taraškevičius

Posėdžio sekretorė Lietutė Demidova